**Avenue Kléber** er en gate i 16. arrondissement in Paris. Den 1.135 meter lange og 36 meter brede gaten løper fra Place Charles de Gaulle med Triumfbuen til Place du Trocadéro.

Historie
--------

*Avenue Kléber*, sett i retning *Arc de Triomphe*
Gaten er oppkalt etter general Jean-Baptiste Kléber (1753–1800), som Napoléon Bonaparte (1769–1821) innsatte som øverskommanderende i Egypt og som ble myrdet i Kairo den 14. juni 1800. Før gaten fikk dette navn (med virkning fra 16. august 1879), het den **Avenue du Roi de Rome**. Dette navnet siktet til Napoleon II (1811–1832), som kort tid etter fødselen fikk tittelen *konge av Roma* gitt av sin far.

### Hotel Majestic

Den russiske samler Alexandre Basilewsky lot i 1861 bygge et hus på det som nå er avenyens husnummer 19; det ble kalt *Hôtel Basilewski*. Etter avsettelsen av den spanske dronning Isabella II (1830–1904) i september 1868, flyktet denne til Frankrike og overtok huset, som så ble kalt *Palais de Castille*. Den 25. juni 1870 frasa hun seg offisielt tronen til fordel for sin sønn Alfons XII (1857–1885), som kunne bestige tronen etter at Spania gjenopprettet monarkinet i 1875. Så vendte Isabella tilbake til Spania og bodde dels der og dels i Paris, der hun døde 9. april 1904.

Huset ble revet to år etter (1906), og så bygde man *Hôtel Majestic* (Hotel Majestic); en luksusresidens som nå har adresse til *Rue Dumont d'Urville*. Under den tyske okkupassjon av Paris (1940–1944) var dette hovedkvarteret for militærkommandanten for Frankrike (MBF) og hans sentrale medarbeidere og styringsorganer. MBF bygget en høy bunker ved siden av; denne ble fjernet etter annen verdenskrig.

Etter krigen var Hôtel Majestic fra 16. september 1946 UNESCOs hovedkvarter. Det ble flyttet sensommeren 1958 til nytt hovedsete på Place de Fontenoy. Fra 1958 til 1960 ble bygningen ombygd på oppdrag av det franske utenriksministerium av den franske arkitekt Jacques Carlu til internasjonalt konferansesentrum.

Det ble solgt i april 2008 og ble atter luksushotell; det åpnet i august 2014 som Hotel The Peninsula Paris.

### Hotel Raphael

På husnummer 17 ligger *Hotel Raphael*, et snnrt luksushotell som har fått mange internasjonale utmerkelser.

Her bodde mot slutten av 1950-årene hollywoodsjernene Marlon Brando og Montgomery Clift under innspillingen av filmen *The Young Lions*, og dessuten paret Roberto Rossellini og Ingrid Bergman og den franske skuespillerinne Leslie Caron.

Referanser
----------

1. ↑  www.ihtp.cnrs.fr (Centre national de la recherche scientifique) Arkivert 4. mars 2016 hos Wayback Machine.
2. ↑  «Archiwebture — Fonds Carlu, Jacques (1890-1976). 010 Ifa». Archiwebture.citechaillot.fr. 13. mars 2006. Besøkt 12. juli 2010. [*død lenke*]
3. ↑  «Le Centre des conférences internationales de l’avenue Kléber transformé en palace :: Actualités Paris ::». Paris.evous.fr. Arkivert fra originalen 2. mars 2009. Besøkt 12. juli 2010.  «Arkivert kopi». Arkivert fra originalen 2. mars 2009. Besøkt 13. juli 2016.
4. ↑  www.majestic-hotel.com (Homepage)
5. ↑  Preise & Auszeichnungen des Hotel Raphael, Paris
6. ↑  Leslie Caron: *Thank Heaven …*, JR Books, London, 2009, S. 128f / ISBN 978-1-906779-24-5

Eksterne lenker
---------------

* (en) Avenue Kléber (Paris) – kategori av bilder, video eller lyd på Commons

  


|  |  |
| --- | --- |
| Oppslagsverk/autoritetsdata | GeoNames
 |